CONVOCATÒRIA DE PREMIS A TESI DOCTORAL I TREBALLS FINAL DE GRAU I FINAL DE MÀSTER. CÀTEDRA DE DRET NOTARIAL DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49919)
  + [Valencià](/va/acuerdo/49903)






Selector de idioma

Leer

* [Español](/es/acuerdo/49201)
* [Valencià](/va/acuerdo/49390)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREMIS A TESI DOCTORAL I TREBALLS FINAL DE GRAU I FINAL DE MÀSTER. CÀTEDRA DE DRET NOTARIAL DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREMIS A TESI DOCTORAL I TREBALLS FINAL DE GRAU I FINAL DE MÀSTER. CÀTEDRA DE DRET NOTARIAL DE LA UNIVERSITAT D'ALACANT

Data d'aprovació
:   25/02/2024

Data de publicació
:   27/02/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/49227)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49368)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49860)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREMIS A TESI DOCTORAL I TREBALLS FINAL DE GRAU I FINAL DE MÀSTER. CÀTEDRA DE DRET NOTARIAL DE LA UNIVERSITAT D'ALACANT&url=https://www.boua.ua.es/va/acuerdo/49811)

**Títol:** CONVOCATÒRIA DE PREMIS A TESI DOCTORAL I TREBALLS FINAL DE GRAU I FINAL DE MÀSTER. CÀTEDRA DE DRET NOTARIAL DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** diumenge, 25 de febrer de 2024

CONVOCATÒRIA DE PREMIS A TESI DOCTORAL I TREBALLS FINAL DE GRAU I FINAL DE MÀSTER. CÀTEDRA DE DRET NOTARIAL DE LA UNIVERSITAT D'ALACANT

1.    Objecte de la convocatòria i procediment de concessió

La Càtedra de Dret Notarial de la Universitat d'Alacant proposa premiar tesis doctorals i treballs de final de grau (TFG) i final de màster (TFM) que hagen sigut defensats en la Universitat d'Alacant en el curs 2022/2023.

L'objectiu principal d'aquests premis és contribuir a promoure l'activitat investigadora de qualitat en l'àmbit del dret i, més concretament, en allò que contribuïsca al millor coneixement del dret notarial, amb especial atenció a les relacions que manté amb el dret civil i internacional privat.

2.    Requisits de les persones beneficiàries

Pot presentar candidatura qui haja defensat la tesi doctoral, el TFG i el TFM en el curs acadèmic 2022/2023 a la Universitat d'Alacant.

La qualificació mínima que han de complir els treballs acadèmics de tot participant interessat serà excel·lent cum laude, per al premi a la tesi doctoral, i de 8 sobre 10 per al premi al TFG i al TFM.

3.    Nombre i dotació dels premis

Es concedirà un nombre màxim de 6 premis, i l'assignació es distribuirà fins a un màxim de 2.500 euros:

Premi a una tesi doctoral i accèssit, dotats amb 1.000 i 500 euros respectivament.

Premi a un treball final de grau i accèssit, dotats amb 300 i 200 euros respectivament.

Premi a un treball final de màster i accèssit, dotats amb 300 i 200 euros respectivament.

Els premis podran ser declarats deserts si, segons el parer del jurat, cap de les obres presentades reuneix els requisits suficients per a merèixer-ne la concessió. Es considerarà que concorre aquesta circumstància quan la puntuació obtinguda no arriba a 5.

El lliurament del premi es podrà fer en un acte públic, que s'anunciarà amb l'antelació suficient.

Els treballs es podran donar a conèixer a través de la web de la Càtedra de Dret Notarial de la Universitat d'Alacant i de RUA o altres mitjans que es consideren adients.

4.    Termini i presentació de sol·licituds

4.1.       Termini de presentació

El termini de sol·licitud comença l'endemà de la publicació de l'extracte d'aquesta convocatòria en el BOUA i acaba el 31 de març de 2024 (23.59 h).

4.2.       Procediment de presentació

Les candidatures es presentaran de manera telemàtica a través del tràmit d'instància genèrica disponible en l'aplicació d'UA-Cloud:

En el camp «EXPOSA» caldrà indicar:

-          PREMIS A TESI DOCTORAL, TFG I TFM DE LA CÀTEDRA DE DRET NOTARIAL DE LA UNIVERSITAT D'ALACANT.

-          Si es tracta de tesi doctoral o TFG o TFM.

En el camp «SOL·LICITA» caldrà d'indicar "Dirigit a la Càtedra de Dret Notarial de la Universitat d'Alacant".

En el camp «DOCUMENTS ADJUNTS» caldrà pujar en format PDF la tesi doctoral, el treball final de grau o treball final de màster, sense que hi conste l'autoria ni la direcció o tutorització. En el cas de tesi doctoral cal pujar també en el camp «DOCUMENTS ADJUNTS» en format PDF i en un únic document els indicis de qualitat esmentats en la base 5.

5.    Criteris d'adjudicació

L'assignació dels premis es farà seguint els criteris següents:

TFG i TFM

|  |  |  |
| --- | --- | --- |
| CRITERIS ADJUDICACIÓ | FÓRMULA DE CÀLCUL | PONDERACIÓ |
| Qualificació del TFG/TFM | Si supera la qualificació de 8 punts | 0,5 punts per cada 0,5 punts en què supere la qualificació de 8, fins a un màxim de 2 punts |
| Originalitat i interès del tema |  | Fins a 2 punts |
| Plantejament i estructura del treball |  | Fins a 2 punts |
| Capacitat d'argumentació i correcció expressiva |  | Fins a 2 punts |
| Valoració de la metodologia utilitzada |  | Fins a 2 punts |

TESI DOCTORAL

|  |  |  |
| --- | --- | --- |
| CRITERIS ADJUDICACIÓ | FÓRMULA DE CÀLCUL | PONDERACIÓ |
| Originalitat i interès del tema |  | Fins a 1 punt |
| Valoració de la metodologia utilitzada |  | Fins a 1 punt |
| Interès dels resultats obtinguts |  | Fins a 2 punts |
| Ressenyes i cites |  | Fins a 2 punts |
| Publicació |  | Fins a 2 punts |
| Comunicacions a jornades i congressos |  | Fins a 1 punt |
| Altres indicis de qualitat investigadora derivada del treball, anterior o posterior a la seua defensa |  | Fins a 1 punt |

6.    Òrgan gestor i comissió de valoració

6.1.       Òrgan gestor

La Càtedra de Dret Notarial ordenarà i instruirà el procediment, i acordarà totes les actuacions necessàries per a la determinació, el coneixement i la comprovació de les dades en virtut dels quals s'han de concedir els premis. El mitjà de contacte serà l'adreça electrònica [lltw@evplatvginvmtxliubmmbg.ka](mailto:nsgy@dxxtbdhykuyvtlglqcldit.tb)

Quan la sol·licitud no reunisca els requisits o no l'acompanye la documentació que siga exigible, es notificarà a la persona sol·licitant la causa que impedeix la continuació del procediment, i se lia requerirà perquè de conformitat amb la legislació de procediment administratiu comú esmene la falta o adjunte els documents preceptius amb indicació que si no ho fa així es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2.       Comissió de valoració

Es constituirà un jurat per a avaluar les candidatures als premis, així com la consegüent proposta de concessió.

Estarà compost per cinc persones: rectora (o persona en qui delegue), que exercirà les funcions de presidenta o president; director de la Càtedra de Dret Notarial de la Universitat d'Alacant (o persona en qui delegue), que exercirà les funcions de secretari o secretària, i tres vocals, entre docents de la Universitat d'Alacant i notaris o notàries del Col·legi Notarial de València.

Els membres de la Comissió de Valoració signaran un document d'absència de conflicte d'interessos (DACI).

7.    Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades d'aquestes bases es faran en l'adreça web <https://www.catedraderechonotarial.es>, substitueix la notificació a les persones interessades i produeix els mateixos efectes.

La proposta de resolució provisional dels premis es publicarà a partir de l'1 de maig de 2024. A partir de l'endemà de la publicació, les persones interessades tindran un termini de deu dies per a presentar les al·legacions que consideren pertinents davant l'òrgan gestor.

En transcórrer aquest termini i a la vista de la proposta motivada de la resolució pel jurat, la rectora de la Universitat d'Alacant dictarà la resolució que siga procedent.

8.    Marc legal i pressupostari

La convocatòria de premi, amb codi 2024SBV027, que serveix de base reguladora es troba recollida en la línia de subvenció 2024LS019 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic Instrumental i de subvencions, normativa interna de la Universitat d'Alacant i aquesta convocatòria.

La dotació màxima econòmica per a aquesta convocatòria serà d'un total de 2.500 euros i es troba consignada en l'orgànica 60.35.2E.66.91 del Departament de Dret Civil de la Universitat d'Alacant. L'execució d'aquesta dotació està supeditada a la disponibilitat pressupostària de la Universitat d'Alacant. S'aplicaran les retencions de rendes que, si escau, establisca la legislació vigent.

9.    Obligació i justificació del beneficiari

Les obligacions de justificació dels beneficiaris d'aquesta convocatòria consistiran en la presentació de la corresponent fitxa de tercer o una altra documentació que siga aplicable, que es realitzarà amb posterioritat a la concessió del premi i dins del termini de 10 dies des de la publicació de la resolució definitiva en l'adreça web <https://www.catedraderechonotarial.es>

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

11. Recursos

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciós-administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

Alacant,  23  de febrer  de 2024

P.D. de signatura, el director de Relacions i Projectes Insitucionals

(Resolució de 4 de gener de 2021)

Juan Llopis Taverner





[Carretera Sant Vicent del Raspeig s/n  
03351 Sant Vicent del Raspeig - Alacant  
 Tel. 37 531 6985 - Fax 55 833 4969](https://www.google.es/maps/@82.613940,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12648&trk=tyah&trkInfo=tarId%0Y3313594128123%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)